ai4bharat/Pralekha huggingface dataset:
பாதுகாப்பு அமைச்சகம்
தற்சார்பு இந்தியா: இந்திய கடற்படைக்கு ரூ.1,700 கோடி மதிப்பிலான 13 எல்ஒய்என்எக்ஸ்-யு2 தீயணைப்பு உபகரணங்களை வாங்குவதற்காக பெல் நிறுவனத்துடன் ஒப்பந்தம்
தற்சார்பு இந்தியா என்ற இலக்கை அடைய ஏதுவாக கடற்படைக்கு ரூ.1,700 கோடி மதிப்பிலான 13 எல்ஒய்என்எக்ஸ்-யு2 தாக்குதல் கட்டுப்பாட்டு உபகரணங்களை வாங்குவதற்காக பெல் நிறுவனத்துடன் பாதுகாப்பு அமைச்சகம் 2023-ஆம் ஆண்டு மார்ச் 30-ம் தேதி ஒப்பந்தம் மேற்கொண்டுள்ளது. இந்த 13 எல்ஒய்என்எக்ஸ்-யு2 தாக்குதல் கட்டுப்பாட்டு முறை என்பது முழுக்க முழுக்க உள்நாட்டிலேயே வடிவமைக்கப்பட்டது.
இந்த 4-ம் தலைமுறை உபகரணம் கோவா, கப்பல் கட்டுமான நிறுவனத்தில் உற்பத்தி செய்யப்படும் புதிய தலைமுறை கரையோர ரோந்து கப்பலில் பொருத்தப்பட உள்ளது. இதன் மூலம் 2 லட்சம் பேருக்கு 4 ஆண்டுகளுக்கு மேல் வேலைவாய்ப்பு கிடைப்பதுடன் சிறு குறு மற்றும் நடுத்தர நிறுவனங்களை உள்ளடக்கிய தொழில் நிறுவனங்களின் பங்களிப்புக்கு உந்துசக்தியாகவும் திகழும். இதன் வாயிலாக பாதுகாப்புத்துறையில் தற்சார்பு என்ற இலக்கை அடைய வழிவகை உருவாகும்.
நிதி அமைச்சகம்
இந்தியாவில், வர்த்தகத்திற்கு ஏற்ற சூழலுக்கான, சுங்கத்தீர்வை ஒத்தி வைக்கப்பட்டுள்ள இறக்குமதி செய்யப்பட்ட கச்சாப் பொருள்களைக் கொண்டு தயாரிப்புப் பணிகள், இதர செயல்பாடுகள் என்பது குறித்த இணையவழி கண்காட்சியில் நிதி கார்ப்பரேட் விவகாரங்கள் துறைகளுக்கான மத்திய இணை அமைச்சர் திரு.அனுராக் சிங் தாக்கூர் பங்கேற்றார்.
சுங்கத்தீர்வை ஒத்திவைக்கப்பட்டுள்ள இறக்குமதி செய்யப்பட்ட கச்சாப் பொருள்களைக் கொண்டு தயாரிப்புப் பணிகள், இதர செயல்பாடுகள் என்பது குறித்த இணையவழிக் கண்காட்சிக்கு, நிதி கார்ப்பரேட் விவகாரங்கள் துறைகளுக்கான மத்திய இணை அமைச்சர் திரு.அனுராக் சிங் தாக்கூர் இன்று தலைமை வகித்தார். இந்த நிகழ்ச்சிக்கு மத்திய மறைமுக வரிகள் மற்றும் சுங்க வாரியம் , யுஎஸ் இந்தியா ஸ்ட்ராடஜிக் பார்ட்னர்ஷிப் பாரம்  மற்றும் தகவல் தொழில்நுட்ப உற்பத்தியாளர்கள் சங்கம்  ஆகியவற்றுடன் இணைந்து ஏற்பாடு செய்திருந்தது.
‘சுயசார்பு இந்தியா’, ‘இந்தியாவில் உருவாக்குவோம்’ ஆகியவற்றின் முக்கியத்துவத்தை திரு. தாக்கூர் வலியுறுத்தினார். சுங்கத்துறை பிரிவு 65 திட்டம்  குறித்து, நிகழ்ச்சியில் பங்கேற்றவர்களுக்கு அவர் விளக்கமளித்தார். இத்திட்டம் அனைத்து வர்த்தகர்களுக்கும், பொருள் வழங்கு தொடரைக் கட்டமைத்து, வலுப்படுத்துவதற்கான நல்ல வாய்ப்பளிக்கிறது என்று அவர் கூறினார்.
திருத்தியமைக்கப்பட்ட இந்தப் புதிய திட்டம் சென்ற ஆண்டு அறிமுகப்படுத்தப்பட்டது. இத்திட்டத்தில் வர்த்தகமும், தொழில்துறையும் கொண்டுள்ள ஆர்வம் உற்சாகமூட்டுவதாக உள்ளது என்றும் அவர் கூறினார். இந்தியாவில் முதலீடு செய்வதை அதிகரித்தல்; இந்தியாவிலேயே தயாரிப்போம் திட்ட செயல்பாடு; ஆகியவற்றுக்குப் பயன்படுகின்ற வகையிலான பல திட்டங்களுள் இது மேலும் ஒரு முக்கியத் திட்டம் என்று அவர் குறிப்பிட்டார். மின்னணு,இரசாயனம், மருந்தாளுமை ஆகிய பிரிவுகளிலும், உப தொழில்களான பழுதுபார்த்தல், மறுசீரமைத்தல் போன்ற துறைகளுக்கும், உலக அளவிலான தயாரிப்பு மையமாக இந்தியாவை மாற்றக்கூடிய திறன் கொண்டதாக இத்திட்டம் அமையும். இந்தியாவில் எளிதில் வர்த்தகம் செய்யலாம் என்ற எண்ணத்தையும் அதிகரிக்கும். இதன் மூலமாக இந்தியாவை உலக அளவிலான கணினிவழி வர்த்தக மையமாகவும் மாற்றமுடியும்.
தகுதியுள்ள அனைத்து வர்த்தகத் துறையினரும் இந்தத் திட்டத்தை பயன்படுத்திக் கொள்ளுமாறு திரு.தாக்கூர்ப்பூர் கேட்டுக்கொண்டார். இத்திட்டத்தை மேம்படுத்துவதற்கான ஆலோசனைகளை வழங்குமாறும் அவர் கேட்டுக்கொண்டார். பிரதமர் திரு.நரேந்திர மோடியின் தொலைநோக்குப் பார்வையான சுயசார்பு இந்தியாவை அடைவதற்கு, அனைத்து நாடுகளும் இந்தியாவைப் பெருமிதத்துடன் பார்க்கும் அளவிற்கான ஒரு இடத்தை அடையும் வண்ணம் அரசு முழுமையாக, நிச்சயமாக பணியாற்றும் என்று திரு.தாக்கூர் உறுதி அளித்தார்.
வர்த்தகத் தொழில் துறையைச் சார்ந்த 850க்கும் மேற்பட்ட மூத்த உறுப்பினர்கள் பல்வேறு பிரிவுகளிலும் இருந்து இந்த கலந்துரையாடல் நிறைந்த நிகழ்ச்சியில் கலந்து கொண்டார்கள்.
பாதுகாப்பு அமைச்சகம்
காலாட்படை தினம் கொண்டாட்டம்
இந்திய ராணுவத்தின் மிகப்பெரிய போர் படையான காலாட் படையின் பங்களிப்பைப் போற்றும் வகையில் அக்டோபர் 27-ஆம் தேதி காலாட்படை தினம் கொண்டாடப்பட்டது. கடந்த 1947 ஆம் ஆண்டு இதே நாளில் பாகிஸ்தான் ஆதரவுடன் பழங்குடியினர் ஜம்மு காஷ்மீரில் நுழைவதைத் தடுத்து, ஸ்ரீநகர் விமான நிலையத்தில் முதலாவதாக இந்திய ராணுவத்தின் காலாட்படை வீரர்கள் கால் பதித்து, ஜம்மு காஷ்மிர் மாநிலம் காப்பாற்றப்பட்டது.
நாட்டுக்காக பல்வேறு போர்களில் உயிர் நீத்த காலாட்படை வீரர்களை வணங்கும் வகையில் தேசிய போர் நினைவுச் சின்னத்தில் மலர் வளையம் வைத்து அஞ்சலி செலுத்தும் நிகழ்வும் காலாட்படை தினத்தை முன்னிட்டு இன்று நடைபெற்றது. முப்படைகளின் தளபதி ஜெனரல் பிபின் ராவத், தலைமை இராணுவத் தளபதி ஜெனரல் எம்எம் நராவனே மற்றும் ராணுவ கமாண்டர்கள், உள்ளிட்டோர் மலர் வளையம் வைத்து வணங்கினர்.
இந்த நாளை முன்னிட்டு காலாட்படையின் தலைவர் வெளியிட்டுள்ள செய்தியில், நாட்டின் இறையாண்மை மற்றும் நேர்மையை காக்கும் வகையில் காலாட்படை வீரர்கள் தைரியத்துடனும், விட்டுக்கொடுக்கும் தன்மையுடனும், சுயநலமில்லாமல் தங்களை அர்ப்பணிக்க வேண்டும் என்று வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667818
மனித வள மேம்பாட்டு அமைச்சகம்
சிபிஎஸ்சி 10 ஆம் வகுப்பு தேர்வு முடிவுகளில் கேந்திரிய வித்யாலயா பள்ளிகளின் தேர்ச்சி விகிதம் முதலிடம்
அண்மையில் வெளியிடப்பட்ட சிபிஎஸ்சி 10 ஆம் வகுப்பு தேர்வு முடிவுகளில், கேந்திரிய வித்யாலயா சங்கதன் பள்ளிகள் 99.23 விழுக்காடு தேர்ச்சி விகிதத்தைப் பெற்று முதல் இடத்தில் உள்ளன. சிபிஎஸ்சி 10 ஆம் வகுப்பு தேர்வுகளில் 91.46 சதவீதத்தினர் தேர்ச்சி பெற்றுள்ளனர். தொடர்ந்து இரண்டாவது ஆண்டாக கேந்திரிய வித்யாலயா பள்ளிகள் தேர்ச்சி விகிதத்தில் முதலிடம் பெற்றுள்ளன.
கேந்திரிய வித்யாலயா பள்ளிகளிலிருந்து 94,498 மாணவர்கள் 10 ஆம் வகுப்பு தேர்வினை எழுதினார்கள். இதில் 93,774 பேர் தேர்ச்சி பெற்று, தேர்ச்சி விகிதம் 99.23 ஆக உள்ளது. மாணவர்கள் 50,591 பேரும், மாணவிகள் 43,183 பேரும் தேர்ச்சி பெற்றுள்ளனர். இவர்கள் 1,168 கேந்திரிய வித்யாலயா பள்ளிகளைச் சேர்ந்தவர்கள். 846 கேந்திரிய வித்யாலயா பள்ளிகள் 100 சதவீத தேர்ச்சி விகிதத்தை எட்டியுள்ளன.
PIB Headquarters
அஞ்சல் துறையின் காந்தக்கோடு கொண்ட அனைத்து ஏடிஎம் அட்டைகளும் 31.01.2020 முதல் முடக்கப்படும்
அஞ்சல் துறையின் காந்தக்கோடு கொண்ட அனைத்து ஏடிஎம் அட்டைகளும் 31.01.2020 முதல் முடக்கப்படும். எனவே, அஞ்சலக சேமிப்பு வங்கி வாடிக்கையாளர்கள், தாங்கள் பயன்படுத்தும் காந்தக்கோடு கொண்ட ஏடிஎம் அட்டைகளுக்குப் பதிலாக, புதிய EMV சிப் அடிப்படையிலான ஏடிஎம் அட்டைகளை அவர்கள் கணக்கு வைத்துள்ள அஞ்சல் அலுவலகத்தில் பெற்றுக் கொள்ள வேண்டும்.
2017-முதல் அஞ்சல்துறை, காந்தக்கோடு கொண்ட ஏடிஎம் அட்டைகளை வாடிக்கையாளர்களுக்கு வழங்கி வருகிறது. அவை செயல்படும் வகையில், சென்னை நகர மண்டலத்தில் ஏடிஎம்கள் நிறுவப்பட்டன. இந்த காந்தக்கோடு கொண்ட, 607245 என்ற இலக்கங்களுடன் தொடங்கும் அட்டைகள் அங்கீகாரமற்ற வகையில் பயன்படுத்தப்படவும், ஏமாற்றும் வகையில் பணம் பெறவும் வாய்ப்பை ஏற்படுத்தும் என்பதால், இந்தப் பாதுகாப்பு அச்சுறுத்தலை நீக்குவதற்காக புதிய EMV சிப் அடிப்படையிலான ஏடிஎம் அட்டைகள் வழங்கப்படுகின்றன.
பழைய காந்தக்கோடு கொண்ட ஏடிஎம் அட்டையைப் பயன்படுத்தி, 31.01.2020-க்குப் பிறகு எந்தப் பரிவர்த்தனையையும் வாடிக்கையாளர்கள் செய்ய இயலாது. எனவே, அஞ்சலக சேமிப்புக் கணக்கு வாடிக்கையாளர்கள், இந்தப் பழைய காந்தக்கோடு ஏடிஎம் அட்டையை கொடுத்துவிட்டு, புதிய EMV சிப் அடிப்படையிலான ஏடிஎம் அட்டைகளை பெற்றுக் கொள்ளுமாறு சென்னை நகர மண்டலத்தின் போஸ்ட் மாஸ்டர் ஜென்ரல் வெளியிட்ட செய்திக்குறிப்பு கேட்டுக் கொள்கிறது.
பெண்கள் மற்றும் குழந்தை நலன் அமைச்சகம்
குழந்தை உரிமைகள் பாதுகாப்புக்கு முறையான கண்காணிப்பு நடைமுறை
குழந்தை உரிமைகளைப் பாதுகாக்க தேசிய அளவில் ஆணையம் ஒன்று அமைக்கப்பட்டு பல்வேறு நடவடிக்கைகள் மேற்கொள்ளப்பட்டு வருவதாக மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதில் அளித்துள்ள அவர், குழந்தைகளின் நலனை மனதில் கொண்டு, கவனிப்பு மற்றும் பாதுகாப்புத் தேவைப்படும் குழந்தைகள் விஷயத்தில் முடிவெடுக்க சிறார் நீதிச்சட்டம் 2015- ன்படி குழந்தை நலக் குழுக்களுக்கு அதிகாரம் அளிக்கப்பட்டுள்ளதாக குறிப்பிட்டுள்ளார். தேசிய மற்றும் மாநில அளவில் இந்தச் சட்டம் நடைமுறைப்படுத்தப்படுவதைக் கண்காணிக்க தேசிய / மாநில குழந்தை உரிமைகள் பாதுகாப்பு ஆணையங்களுக்கு அதிகாரம் அளிக்கப்பட்டிருப்பதாக அவர் கூறியுள்ளார்
மத்திய நிதியுதவியுடன் கூடிய வத்சல்யா இயக்கத்தின் மூலம், குழந்தைகளின் வயதுக்கு ஏற்ற கல்வி, தொழிற்பயிற்சி, பொழுதுபோக்கு, சுகாதாரக் கவனிப்பு மற்றும் மனநல ஆலோசனைகள் வழங்கப்பட்டு வருவதாகவும் திருமதி ஸ்மிருதி இரானி தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1796836
அறிவியல் மற்றும் தொழில்நுட்பத்துறை
உணவு மாசுபாட்டைக் கண்டறிய மிகவும் திறமையான வழியை இந்திய ஆராய்ச்சியாளர்கள் கண்டறிந்துள்ளனர்
வெளிப்புற சக்திகளைப் பயன்படுத்தி தங்கம்-நானோரோடுகளின் பண்புகளை மாற்றியமைத்து மூலக்கூறுகளின் அளவைக் கண்டறியக்கூடிய சென்சார்களை உருவாக்கி, உணவு மாசுபாட்டைக் கண்டறிய மிகவும் திறமையான வழியை சமீபத்திய ஆய்வொன்றில் இந்திய ஆராய்ச்சியாளர்கள் கண்டறிந்துள்ளனர்.
தங்க நானோரோடுகள் தனித்துவமான பிளாஸ்மோனிக் பண்புகளைக் கொண்டுள்ளன. சிறிய அளவிலான துகள்களைக் கண்டறிவதிலும்  குறைந்த குவாண்டம் வெளிப்படுத்தும் மூலக்கூறுகளின் ஒளிரும் மேம்பாட்டிலும் அவை உணரிகளாகப் பயன்படுத்தப்படலாம்.
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற நிறுவனமான பெங்களூரில் உள்ள ராமன் ஆராய்ச்சி நிறுவனத்தை சேர்ந்த டபிள்யூ. ஜைபுதீன் மற்றும் ரஞ்சினி பந்தோபாத்யாய் ஆகியோர் இதை கண்டறிந்துள்ளனர்.
வெளிப்புற சக்திகளைப் பயன்படுத்துவதன் மூலம், இந்த நானோரோடுகளின் பண்புகளை மாற்றியமைக்க முடியும் என்றும் மூலக்கூறுகளின் சுவடு அளவுகளைக் கண்டறிய சென்சார்களை உருவாக்குவது போன்ற தொழில்நுட்ப தாக்கங்களுக்கு இது வழிவகுக்கும் என்றும் விஞ்ஞானிகள் தெரிவித்துள்ளனர்.
வெளியீட்டு இணைப்புகள்: DOI: 10.1039/d1sm00820j
https://pubs.rsc.org/en/content/articlelanding/2021/sm/d1sm00820j
மேலதிக தகவல்களுக்கு ரஞ்சினி பந்தோபாத்யாய்  மற்றும் அபிகேல் டிசோசா  ஆகியோரைத் தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1799255
உள்துறை அமைச்சகம்
77-வது சுதந்திர தினத்தை முன்னிட்டு புதுதில்லியில் உள்ள வரலாற்றுச் சிறப்புமிக்க செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, எல்லையோர கிராமங்களுக்கான துடிப்பான கிராமத் திட்டத்தை அரசு தொடங்கியுள்ளது என்றார்.
முன்னதாக, எல்லை கிராமங்கள் நாட்டின் கடைசி கிராமங்களாக கருதப்பட்டன, ஆனால் அந்த கருத்து மாற்றப்பட்டுள்ளது, இப்போது இந்த கிராமங்கள் கடைசி கிராமங்கள் அல்ல, எல்லையில் உள்ள முதல் கிராமங்களாக கருதப்படுகின்றன
சுதந்திர தின விழாவைக் காண எல்லையோர கிராமங்களைச் சேர்ந்த சுமார் 600 தலைவர்கள் சிறப்பு விருந்தினர்களாக அழைக்கப்பட்டுள்ளனர், இந்த சிறப்பு விருந்தினர்கள் புதிய உறுதியுடனும் வலிமையுடனும் முதல் முறையாக இவ்வளவு தூரம் வந்துள்ளனர்
77-வது சுதந்திர தினத்தை முன்னிட்டு புதுதில்லியில் உள்ள வரலாற்று சிறப்புமிக்க செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, எல்லையோர கிராமங்களுக்கான துடிப்பான கிராமத் திட்டத்தை அரசாங்கம் தொடங்கியுள்ளது என்றார். முன்னதாக, இந்தக் கிராமங்கள் நாட்டின் கடைசி கிராமங்களாகக் கருதப்பட்டன, ஆனால் அந்த பார்வை மாற்றப்பட்டுள்ளது என்று அவர் கூறினார். இந்தக் கிராமங்கள் கடைசி கிராமங்கள் அல்ல, எல்லையில் உள்ள முதல் கிராமங்கள் என்று அவர் கூறினார். சூரியன் கிழக்கில் உதிக்கும் போது, சூரியனின் முதல் கதிர் ஒரு எல்லைக் கிராமத்தைத் தொடும் என்றும், சூரியன் மறையும் போது, இந்தப் பக்கத்தில் உள்ள கிராமம் அதன் கடைசிக் கதிரின் நன்மையைப் பெறுகிறது என்றும் அவர் கூறினார்.
சுதந்திர தின விழாவைக் காண எல்லையோர கிராமங்களைச் சேர்ந்த சுமார் 600 தலைவர்கள் சிறப்பு விருந்தினர்களாக அழைக்கப்பட்டிருப்பது குறித்து பிரதமர் தமது மகிழ்ச்சியை வெளிப்படுத்தினார். இந்த சிறப்பு விருந்தினர்கள் முதல் முறையாக புதிய உறுதியுடனும் வலிமையுடனும் இவ்வளவு தூரம் வந்துள்ளனர் என்று அவர் கூறினார்.
குடியரசுத் தலைவர் செயலகம்
தட்சிண பாரத ஹிந்தி பிரசார சபை நூற்றாண்டு விழாவைக் குடியரசுத் தலைவர் தொடங்கிவைத்தார்
புது தில்லியில் தட்சிண பாரத ஹிந்தி பிரசார சபையின் நூற்றாண்டு விழாக் கொண்டாட்டங்களைக் குடியரசுத் தலைவர் திரு. ராம் நாத் கோவிந்த் இன்று  புது தில்லியில் தொடங்கிவைத்தார்.
நிகழ்ச்சியில் பேசிய அவர், “மொழிகள் மக்களை இணைக்கின்றன. இந்தியாவில் ஏராளமான மொழிகளும் கிளை மொழிகளும் உள்ளன. அவை அனைத்துக்கும் தனித்தனி சிறப்பு இருக்கிறது. இந்தப் பன்முகத் தன்மை இந்தியாவின் பல்வேறு கலாசார, வாழ்க்கை முறையில் ஓர் அங்கமாகியுள்ளது. தட்சிண ஹிந்தி பிரசார சபை போன்ற நிறுவனங்கள் நம் நாட்டின் உணர்வுபூர்மான ஒற்றுமையை வலுப்படுத்துகின்றன.
இந்த ஹிந்தி பிரசார சபை 20 ஆயிரம் பிரசாரகர்களைக் கொண்ட மிகப் பெரிய வலைப்பின்னலை  உருவாக்கியுள்ளது.
ஒவ்வொரு இந்தியனும் ஏதாவது ஓர் இந்திய மொழியைக் கற்க முயல வேண்டும். இந்தி மொழி பேசும் இளைஞன் தமிழ், கன்னடம், மலையாளம், தெலுங்கு ஆகிய மொழிகளைக் கற்றால் நம் நாட்டின் வளமான பாரம்பரியத்தை அறிந்துகொள்வார். இந்த அறிவு தனி நபர்களுக்குப் புதிய வாய்ப்புகளை உருவாக்கும்.
தேர்தல் ஆணையம்
மேற்கு வங்க சட்டப்பேரவை தேர்தலுக்கான நான்காம் கட்ட வாக்குப்பதிவு இன்று நடைபெற்றது
மேற்கு வங்க சட்டப்பேரவை தேர்தலுக்கான நான்காம் கட்ட வாக்குப்பதிவு இன்று நடைபெற்றது. 44 சட்டமன்ற தொகுதிகளில் உள்ள 15,940 மையங்களில் வாக்குப்பதிவு நடைபெற்றது.
ஆனால், கூச் பெகாரில் உள்ள 5-சிதல்குட்சி  சட்டப்பேரவை தொகுதிக்குட்பட்ட 126-ஆம் வாக்குப்பதிவு மையத்தில் நடைபெற்ற வன்முறை குறித்து சிறப்பு பார்வையாளர்கள் அளித்த அறிக்கையை தொடர்ந்து, இந்திய தேர்தல் ஆணையம் அங்கு வாக்குப்பதிவை ரத்து செய்தது. விரிவான அறிக்கை எதிர்பார்க்கப்படுகிறது.
இன்று வாக்குப்பதிவு நடைபெற்ற 44 தொகுதிகளின் மொத்த வாக்காளர்கள் எண்ணிக்கை 1,15,81,022 ஆகும். 373 வேட்பாளர்கள் களத்தில் இருந்தனர். 35 பொது பார்வையாளர்களும், 9 காவல் துறை பார்வையாளர்களும், 10 செலவின பார்வையாளர்களும் நியமிக்கப்பட்டிருந்தனர்
5 மணி வரை 76.16 சதவீதம் வாக்குகள் பதிவாகி இருந்தன.
மேற்கு வங்கத்தில் நடைபெற்ற நான்காம் கட்ட வாக்குப்பதிவில் 15,940 வாக்குப்பதிவு இயந்திரங்கள், 15,940 கட்டுப்பாட்டுக் கருவிகள் மற்றும் 15,940 விவிபாட் உபகரணங்கள் பயன்படுத்தப்பட்டன.
விதிகளின்படி அனைத்து வாக்குப்பதிவு இயந்திரங்களும் முதல் கட்ட சோதனையை வெற்றிகரமாக கடந்தன. அரசியல் கட்சிகள் மற்றும் வேட்பாளர்களின் முகவர்கள் முன்னிலையில் இவை சோதிக்கப்பட்டன. மாதிரி வாக்குப்பதிவும் நடத்தப்பட்டது.
இன்று காலை வாக்குப்பதிவு தொடங்குவதற்கு முன்னர் வாக்குப் பதிவு இயந்திரங்கள் மீண்டும் ஒருமுறை வேட்பாளர்களின் முகவர்கள் முன்னிலையில் சோதித்து பார்க்கப்பட்டன. 50 சதவீதத்திற்கும் மேற்பட்ட வாக்குப்பதிவு மையங்களில் நடைபெற்ற வாக்குப்பதிவு நேரடி ஒளிபரப்பு முறையில் கண்காணிக்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710888
சிறப்பு சேவைகள் மற்றும் கட்டுரைகள்
இந்திய புவியியல் ஆய்வுத்துறையின் தலைமை இயக்குனராக  தமிழகத்தைச் சேர்ந்த முனைவர் S. ராஜு நாளை  பதவி ஏற்கிறார்
இந்திய புவியியல் ஆய்வுத்துறையின் தலைமை இயக்குனராக  தமிழகத்தைச் சேர்ந்த முனைவர் S. ராஜு 01.04.2022 முதல் பதவி ஏற்கிறார். இந்திய புவியில் ஆய்வுத்துறையின் கூடுதல் தலைமை இயக்குனராக 2018 முதல் பணியாற்றிவரும் இவர், தூத்துக்குடி மாவட்டத்தில் உள்ள பசுவந்தனை கிராமத்தைப் பூர்வீகமாகக் கொண்டவர். சென்னை மாநிலக் கல்லூரியில் புவியியலில் முதுகலைப் பட்டமும், லக்னோ பல்கலைக்கழகத்தில் முனைவர் பட்டமும் பெற்ற இவர், 1988-இல் இந்திய புவியியல் ஆய்வுத்துறையில் பணியில் சேர்ந்து, 30 ஆண்டுகளுக்கும் மேலாக இத்துறையில் பல்வேறு பொறுப்புகளை வகித்து திறம்பட செயலாற்றி வருகிறார்.
முனைவர் S. ராஜு, தேசிய மற்றும் சர்வதேச அளவில் பல ஆய்வுக் கட்டுரைகளை வெளியிட்டுள்ளார். தமிழ்நாட்டில், துணைத் தலைமை இயக்குனராகப் பணியாற்றிய காலத்தில் , திருவக்கரை, விழுப்புரம் மாவட்டம் மற்றும் சாத்தனூர், பெரம்பலூர் மாவட்டத்தில் உள்ள புதைப்படிவ மரப் பூங்காக்களை தனது பிரத்தியேக கவனத்தில் எடுத்துக் கொண்டு சீரமைத்து மேம்படுத்தினார். தமிழ்நாட்டின் சென்னை மாநிலப் பிரிவின் புதிய அலுவலக மற்றும் ஆய்வகக் கட்டிடத்தை நிர்மாணித்ததில் முக்கியப் பங்காற்றியதாக அந்த அலுவலகம் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
மாநில அரசின் ஓய்வூதியம் / குடும்ப ஓய்வூதியதாரர்களுக்கு தபால்காரர் மூலம் வீடு தேடிவரும் டிஜிட்டல் உயிர்வாழ் சான்று
மாநில அரசின் ஓய்வூதியம் / குடும்ப ஓய்வூதியம் பெறுவோர், 1 ஜூலை 2022 முதல் 30 செப்டம்பர் 2022 வரை, அவர்களது வீட்டில் இருந்தபடியே டிஜிட்டல் உயிர்வாழ் சான்றிதழை, தபால்காரர்கள் மூலம் சமர்ப்பிக்க சென்னை நகர மண்டல அஞ்சல்துறை சிறப்பு ஏற்பாடுகள் செய்துள்ளது. இதற்கான புரிந்துணர்வு ஒப்பந்தம் தமிழக அரசுக்கும், மத்திய அரசின் அஞ்சல்துறையின் கீழ் இயங்கும் இந்தியா போஸ்ட் பேமெண்ட்ஸ் வங்கிக்கும் இடையே கடந்த 31.5.2022 அன்று கையெழுத்தாகியுள்ளதாக சென்னை நகர மண்டல அஞ்சல்துறை தலைவர் திரு நடராஜன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
கொவிட்-19 தொற்று பாதிப்பு காரணமாக கடந்த 2 ஆண்டுகளாக, வருடாந்திர உயிர்வாழ் சான்றிதழ் சமர்ப்பிப்பதிலிருந்து ஓய்வூதியதாரர்களுக்கு மாநில அரசு விலக்கு அளித்திருந்தது. இந்த ஆண்டு மாநில அரசின் ஓய்வூதியம் / குடும்ப ஓய்வூதியம் பெறும் 7,15,761 பேர் வருகிற ஜூலை, ஆகஸ்ட் மற்றும் செப்டம்பர் மாதங்களில் தங்களது உயிர்வாழ் சான்றிதழை சமர்ப்பிக்கும்படி அரசாணை பிறப்பிக்கப்பட்டுள்ளது.
இந்நிலையில், நேரில் சென்று உயிர்வாழ் சான்றிதழ் சமர்ப்பிக்க ஓய்வூதியதாரர்கள் படும் சிரமங்களை தவிர்க்கும் விதமாக, ஜீவன் பிரமான் திட்டத்தின் மூலம், அஞ்சல்துறையின் கீழ் செயல்படும் “இந்தியா போஸ்ட் பேமெண்ட்ஸ் வங்கி”, ஓய்வூதியதாரர்கள் வீட்டில் இருந்தபடியே கைவிரல் ரேகையை பயன்படுத்தி, டிஜிட்டல் உயிர்வாழ் சான்றிதழை சமர்ப்பிக்க ஏற்பாடு செய்துள்ளது. இதற்கு சேவை கட்டணமாக, தபால்காரரிடம் ரூ.70 ரொக்கமாக செலுத்த வேண்டும்.
ஓய்வூதியதாரர்கள் தங்களது பகுதிக்குரிய தபால்காரரிடம் ஆதார் எண், செல்போன் எண், பிபிஓ எண் மற்றும் ஓய்வூதிய கணக்கு விவரங்களை தெரிவித்து கைவிரல் ரேகையை பதிவு செய்தால், ஒரு சில நிமிடங்களில் டிஜிட்டல் உயிர்வாழ் சான்றிதழை சமர்ப்பிக்க முடியும் என சென்னை நகர மண்டல அஞ்சல்துறை தலைவர் திரு நடராஜன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
புவி அறிவியல் அமைச்சகம்
உம்.பன் அதி தீவிர புயல் வங்கதேசத்தின் மீது ஆழ்ந்த காற்றழுத்த தாழ்வு நிலையாக மையம் கொண்டுள்ளது 
உம்.பன் அதி தீவிர புயல் கடந்த 6 மணி நேரத்தில் மணிக்கு 6 கி.மீ வேகத்தில் வடக்கு மற்றும் வடகிழக்கு நோக்கி நகர்ந்து ஆழ்ந்த காற்றழுத்த தாழ்வு நிலையாக வழுவிழந்து மே 21, 2020 காலை 11.30 மணி நிலவரப்படி வங்கதேசத்தின் மீது மையம் கொண்டுள்ளது. இது கிழக்கு-வடகிழக்கு கொல்கத்தாவுக்கு 300 கி.மீ தொலைவிலும், தெற்கு மற்றும் தென்கிழக்கு துப்ரிக்கு 110 கி.மீ தொலைவிலும், தெற்கு மற்றும் தென்கிழக்கு ராங்பூருக்கு  80 கி.மீ தொலைவிலும் உள்ளது.
இது அடுத்த 6 மணி நேரத்தில் வடக்கு மற்றும் வடகிழக்கு நோக்கி நகர்ந்து தாழ்வு நிலையாக வலுவிழக்கும் எனத் தெரிகிறது.
(Visitor Counter : 123
நித்தி ஆயோக்
அடல் புத்தாக்க இயக்கம், பில் & மெலின்டா கேட்ஸ் அறக்கட்டளை, வத்வானி அறக்கட்டளையுடன் இணைந்து “எய்ம்-ஐகிரஸ்ட்” துவக்கம்
தொழில் முனைவோர் மற்றும் புத்தாக்கத்திற்கான ஆதரவை அளிக்கவும், நிபுணத்துவத்தை வழங்குவதற்குமான திட்டத்தை நிதி ஆயோக் அமைப்பின் அடல் புத்தாக்க இயக்கம் துவக்கி உள்ளது. புற அழுத்தங்களிலிருந்து சிறிய தொடக்க நிறுவனங்களையும், புதிய தொழில் முனைவோரையும் பாதுகாக்கும் திறனை அதிகரிப்பதற்காக “எய்ம்-ஐகிரஸ்ட்” என்ற திட்டத்தை, பில் & மெலின்டா கேட்ஸ் அறக்கட்டளை, வத்வானி அறக்கட்டளையுடன் இணைந்து அடல் புத்தாக்க இயக்கம் தொடங்கியுள்ளது. இந்தியாவில் இது போன்ற முயற்சி முதன் முறையாக மேற்கொள்ளப்படுகிறது.
விரிவான தகவல்களுக்கு - https://pib.gov.in/PressReleasePage.aspx?PRID=1642441
(Visitor Counter : 225
சிறப்பு சேவைகள் மற்றும் கட்டுரைகள்
எஸ்எஸ்சி சார்பில் ஆகஸ்ட் 2 முதல் 17-ம் தேதி வரை “ஒருங்கிணைந்த மேல்நிலை  அளவிலான தேர்வு- 2023” நடைபெறும்
எஸ்எஸ்சி சார்பில் ஆகஸ்ட் 2-ம் தேதி முதல் 17-ம் தேதி வரை “ஒருங்கிணைந்த மேல்நிலை  அளவிலான தேர்வு 2023” நடைபெறும் என அறிவிக்கப்பட்டுள்ளது.
மத்திய அரசின் தென்மண்டல பணியாளர் தேர்வாணையமான எஸ்எஸ்சி, ஒருங்கிணைந்த மேல்நிலை  அளவிலான தேர்வு-2023, கணினி அடிப்படையில் நடத்தவுள்ளது. தென் மண்டலத்தில் 2,62,246 விண்ணப்பதாரர்கள் இத்தேர்வை எழுத அனுமதிக்கப்பட்டுள்ளனர். இத்தேர்வு தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி & வேலூரிலும், புதுச்சேரி, ஆந்திரப்பிரதேசத்தில் குண்டூர், கர்நூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, சிராலா, வைசியநகரம் நெல்லூர், தெலங்கானாவில் ஐதராபாத், வாரங்கல், கரீம்நகர் ஆகிய 20 நகரங்களில் அமைக்கப்பட்டுள்ள 24 மையங்களில் நடைபெற உள்ளது.
தென்மண்டலத்தில் இத்தேர்வு 02.08.2023 to 04.08.2023 to 11.08.2023, 14.08.2023 and 17.08.2023 மொத்தம் 10 நாட்கள் நடைபெற உள்ளது. ஒரு நாளைக்கு 4 அமர்வுகள் - முதல் அமர்வு காலை 9 மணி முதல் 10 மணி வரை, 2-வது அமர்வு காலை 11.45 மணி முதல் 12.45 மணி வரையிலும் 3-வது அமர்வு பிற்பகல் 2.30 மணி முதல் 3.30 மணி வரையிலும், 4-வது அமர்வு மாலை 5.15 மணி முதல் 6.15 மணி வரை நடைபெறும்.
தேர்வு நடைபெறும் தேதிக்கு 4 நாட்கள் முன்பாக இருந்தும், அதன் பிறகு அவர்களது தேர்வு நாள் வரை மட்டும் விண்ணப்பதாரர்கள் பதிவிறக்கம் செய்து கொள்ளத்தக்க வகையில், எங்களது வலைதளத்திலிருந்து மின்னணு – தேர்வு அனுமதிச்சீட்டை பதிவிறக்கம் செய்து கொள்ளும் வசதி செய்யப்பட்டுள்ளது. இந்த விவரங்கள் விண்ணப்பதாரர்களுக்கு அவர்களது செல்போன் எண்ணிற்கு எஸ்எம்எஸ் வாயிலாகவும், ஆன்லைன் விண்ணப்பத்தில் தெரிவித்த மின்னஞ்சல் முகவரிக்கு மின்னஞ்சல் வாயிலாகவும் அனுப்பப்பட்டுள்ளது.
கைக்கடிகாரங்கள், புத்தகங்கள், துண்டுக்காகிதங்கள், பத்திரிகைகள், மின்னணு சாதனங்களை  தேர்வு அறைக்குள் எடுத்து வர முற்றிலும் அனுமதிக்கப்பட மாட்டாது. அது போன்ற பொருட்கள் எதையும் தேர்வு அறைக்குள் விண்ணப்பதாரர்கள் வைத்திருப்பது கண்டறியப்பட்டால், அவன் / அவளது விண்ணப்பங்கள் ரத்து செய்ய நேரிடுவதுடன் சட்ட / குற்றவியல் ரீதியான நடவடிக்கைகள் மேற்கொள்ளப்படும். மேலும் சம்பந்தப்பட்ட விண்ணப்பதாரர் அடுத்து வரும் 3 – 7 ஆண்டுகள் வரை தேர்வு எழுதவும் தடை விதிக்கப்படும். விண்ணப்பதாரர்கள், தடை செய்யப்பட்ட பொருட்கள் மற்றும் பைகள் எதையும் தேர்வு நடைபெறும் இடத்திற்கு கொண்டுவரவேண்டாம் என அறிவுறுத்தப்படுகிறது.
மின்னணு தேர்வு கூட அனுமதிச் சீட்டு மற்றும் அசல் அடையாள ஆவணம் இன்றி வரும் விண்ணப்பதாரர்கள் யாரும் தேர்வு எழுத அனுமதிக்கப்பட மாட்டார்கள். எனவே, அனைத்து விண்ணப்பதாரர்களும் தங்களது மின்னணு தேர்வுக்கூட அனுமதி சீட்டைத் தவறாமல் பதிவிறக்கம் செய்து வைத்திருக்க வேண்டும். மேலும் விவரங்கள் / சந்தேகங்களுக்கு, விண்ணப்பதாரர்கள் தென்மண்டல அலுவலகத்தின் உதவி எண்கள்  உதவி எண்கள் வாயிலாக தொடர்பு கொள்ளலாம்.
கொவிட்-19-ஐ கருத்தில்கொண்டு பணியாளர் தேர்வாணையம் தக்க முன்னெச்சரிக்கை நடவடிக்கைகளை மேற்கொண்டிருப்பதுடன், விண்ணப்பதாரர்களும் தேர்வுக்கூட மின்னணு அனுமதிச் சீட்டில் குறிப்பிட்டுள்ளபடி அறிவுரைகளை தவறாமல் பின்பற்றி, தேர்வை பாதுகாப்பாகவும், சுமூகமாகவும் நடத்த ஒத்துழைக்குமாறு கேட்டுக் கொள்ளப்படுகின்றனர்.
விண்ணப்பதாரர்களின் நலன் கருதி இந்தசெய்திக் குறிப்பு வெளியிடப்படுவதாக பணியாளர் தேர்வாணயத்தின் தென்மண்டல இயக்குநர் திரு கே நாகராஜா தெரிவித்துள்ளார்.
------
(Visitor Counter : 48
மனித வள மேம்பாட்டு அமைச்சகம்
'அனைத்து உயர்கல்வி நிறுவனங்களின் காலமுறை மதிப்பீடு மற்றும் அங்கீகாரத்தை வலுப்படுத்துவதற்கான காலமாற்ற சீர்திருத்தங்கள்' அறிக்கை குறித்த கருத்து / ஆலோசனைகளைப் பெறுவதற்கான கடைசி தேதி 2023 ஆகஸ்ட் 15 வரை நீட்டிக்கப்பட்டுள்ளது
உயர் கல்வி நிறுவனங்களின் மதிப்பீடு மற்றும் அங்கீகாரத்தை வலுப்படுத்துவதற்காக, ஐ.ஐ.டி கான்பூர் ஆளுநர்கள் குழுவின் தலைவரும், ஐ.ஐ.டி கவுன்சில் நிலைக்குழுவின் தலைவருமான டாக்டர் கே.ராதாகிருஷ்ணன் தலைமையில் ஒரு உயர்மட்டக் குழுவை 03 நவம்பர் 2022 தேதியிட்ட உத்தரவின் மூலம் மத்திய அரசு அமைத்தது.
தேசிய கல்விக் கொள்கை, 2020-ன் பார்வைக்கு இணக்கமான தொலைநோக்கு உத்தி சீர்திருத்தங்களை அறிமுகப்படுத்துவது மற்றும் தொழில்நுட்பத்தால் இயக்கப்படும் நவீன அமைப்புகள் மூலம் சரிபார்க்கக்கூடிய மற்றும் பாதுகாப்பான, மையப்படுத்தப்பட்ட தரவுத்தளத்துடன் உயர் கல்வி நிறுவனங்களின் ஒப்புதல், அங்கீகாரம் மற்றும் தரவரிசைக்கு எளிய, நம்பிக்கை அடிப்படையிலான, புறநிலை மற்றும் பகுத்தறிவு முறையை பின்பற்ற வேண்டியதன் அவசியத்தை இக்குழு பரிசீலித்தது.
தொடர்ச்சியான விவாதங்களுக்குப் பின், 'இந்தியாவில் உள்ள அனைத்து உயர் கல்வி நிறுவனங்களின் காலமுறை மதிப்பீடு மற்றும் அங்கீகாரத்தை வலுப்படுத்துவதற்கான காலமாற்ற சீர்திருத்தங்கள்' குறித்த தனது வரைவு அறிக்கையை மத்திய அரசின் கல்வி அமைச்சகத்தின் உயர்கல்வித் துறையிடம் குழு சமர்ப்பித்தது.
முன்னதாக, இந்த அறிக்கை 2023மே19 முதல் 2023 ஜூலை 15வரை அனைத்துப் பங்கேற்பாளர்களிடமிருந்தும் கருத்துக்களை / ஆலோசனைகளைப் பெறுவதற்காகப் பொதுவெளியில் வைக்கப்பட்டது.
தற்போது, பொதுவெளியில் வைக்கப்பட்டுள்ள அறிக்கையை இறுதி செய்வதற்காக அனைத்து தரப்பினரிடமிருந்தும் கருத்து / ஆலோசனைகளைப் பெறுவதற்கான கடைசி தேதி 2023 ஆகஸ்ட் 15வரைநீட்டிக்கப்பட்டுள்ளது.
இந்த அறிக்கை கல்வி அமைச்சகத்தின்  வலைத்தளம் மற்றும் "மை கவ்" போர்ட்டலில் கிடைக்கிறது. feedback_craar@iitgn.ac.in என்பதில் உங்கள் கருத்துக்களைப் பகிரலாம் அல்லது 'MyGov' போர்ட்டலைப் பார்வையிடலாம்: மேலும் விவரங்களுக்கு https://rb.gy/ui0q1.